Ohrigstad oorwinning | Steelburger / Lydenburg News
OHRIGSTAD – Die Ratels van Ohrigstad moes die kloue uithaal om 'n wen teen Komatiepoort se Impalas te verseker. Dit was van die afskop af 'n taai stryd en beide spanne het geweet dat hulle alles sal moet uithaal. By tye het dit maar naelskraap gegaan maar die Ratels het uiteindelik as wenners van die veld gestap.
Teen rustyd was die telling 7-12 in Komatiepoort se guns en het die gelyk of die tuisspan gaan verloor, maar in die tweede helfte het die Ratels met nuwe geesdrif uitgedraf en hard teruggeveg. Die eindtelling was 26-25 in die Ratels se guns.
Voorspeler van die wedstryd was Jannie Oosthuizen en die agterspeler, Brandon Parr-Bayley. Die Ratels se Jannie Oosthuizen het gedurende die eerste helfde 'n geel kaart vir 'n boorvat gekry. Hulle volgende wedstryd is teen Malelane en dit vind weer op Laerskool Ohrigstad se veld plaas. Afskop is om 15:30.